recursal/SuperWikiNEXT-32B huggingface dataset:
**Tatra K2R** a **Tatra K2R.03** sú typy modernizovaných česko-slovenských električiek Tatra K2.

Dejiny
------

Zatiaľ čo Ostrava začala v polovici 90. rokov modernizovať svoje električky Tatra K2, resp. Tatra K2G, Brno, najväčší prevádzkovateľ týchto vozidiel v Česku, rekonštrukcie iba chystalo. Malo ísť o zásadnejšie modernizácie v štýle električiek Tatra T3R. Prvé dva vozne boli odoslané do Královopolskej strojárne počas roku 1995. Pretože vi firme nebola dostatočná podpora tohto projektu a prestavba na typ K2R sa preťahovala, boli tieto dva prvé vozne prevezené do ústredných dielní Dopravného podniku mesta Brna, kde boli počas roku 1997 dokončené. Ďalších 5 električiek bolo modernizovaných šumperskou spoločnosťou Pars nova.

Z dôvodu nedostatku finančných prostriedkov sa od roku 1998 pristúpilo k obmedzenejším modernizáciám. Tak vznikol typ K2R.03. Vzhľadom aj technicky je takmer totožný so svojim predchodcom, odlišuje sa v niekoľkých detailoch. Rekonštrukcia 7 vozňov prebehla v šumperskom Parse.

Modernizácia
------------

Na rozdiel od typu K2 modernizovaný vozeň K2R disponuje elektrickou výzbrojou TV8 s GTO tyristormi, moderným interiérom s informačným systémom pre cestujúcich, dvojkrídlovými vyklápacími dverami a odlišnými čelami, rovnako ako pri type Tatra T3R podľa návrhu Ing. arch. Patrika Kotasa, nový je aj polopantograf. Koncepcia celkovej modernizácie vychádza z typu T3R.

Typ K2R.03 je takmer totožný s K2R. Odlišné sú iba dvere (boli ponechané pôvodné), pôvodné sú aj laminátové sedadlá (doplnené o čalúnenie) a niekoľko ďalších detailov predovšetkým v interiéri vozidla, čím sa cena za modernizáciu znížila.

Prevádzka
---------

Modernizácie na typ K2R prebiehali v rokoch 1995 až 1998.

* Brno – modernizovaných 7 električiek

Modernizácie na typ K2R.03 prebiehali v rokoch 1998 až 1999.

* Brno – modernizovaných 7 vozňov

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra K2R**

Externé odkazy
--------------

* Informácie o tomto type vozidla[nefunkčný odkaz]
* Článok o modernizácii brnianskych električiek typu K2 Archivované 2007-02-21 na Wayback Machine

| * z
* d
* u
Rekonštrukcie a modernizácie električiek Tatra |
| --- |
| Modernizácie vozov T2 | T2R |
| Rekonštrukcie a modernizácie vozov T3 | T3AS • T3G • T3M • T3M.3 • T3Mod • T3R • T3R.E • T3R.EV • T3R.P • T3R.PLF • T3R.SLF • T3R.PV • T3S • K3R-NT • KT3 • 01 T • 02 T • Vario LF • T3 Coupé |
| Modernizácie vozov K2 | K2G • K2P • K2R • K2R.03-P • K2S • K2T • K3R-N • Satra II • Satra III • Vario LF2 |
| Modernizácie vozov KT4 | KTNF6 • KTNF8 |
| Modernizácie vozov KT8D5 | KT8D5R.N1 • KT8D5R.N2 • KT8D5R.N2P |
| Modernizácie vozov RT6N1 | RT6N2 • RT6 MF06 AC |
O rodnom mene pozri *Arpád (prvé meno).*

**Arpád** alebo **Árpád** (maď. len *Árpád*) (\* cca 850  –  † po roku 900) bol náčelník („vojvoda") hlavného staromaďarského kmeňa – kmeňa Maďarov a zakladateľ dynastie Arpádovcov, ktorá vládla Uhorsku od čias Arpáda až do roku 1301. Bol synom Almoša.

Všetky podrobnosti o ňom sú v dôsledku nespoľahlivosti uhorských stredovekých kroník, často písaných na objednávku Arpádovcov, sporné.

Život
-----

Podľa nespoľahlivých stredovekých kroník ho okolo roku 887 (ale v skutočnosti asi skôr roku 895) v Etelköze (z maď. Medziriečie, t. j. južná Ukrajina) sedem staromaďarských kmeňov na 20 rokov zvolilo – keďže bol náčelníkom jedného z nich, kmeňa Maďar (Megyer) – za svojho spoločného náčelníka (knieža – maď. *fejedelem*) a vraj zomrel roku 907. Takto staromaďarské kmene prijali meno najväčšieho kmeňa Maďar, a odvtedy sa nazývajú Maďari.

O Arpádovi legendy tiež hovoria, že pred rokom 900 usporiadal prvé zhromaždenie (maď. szer) spolu so 40 inými staromaďarskými náčelníkmi a vodcami.

Starí Maďari po niekoľkých lúpežných výpravách po roku 864 spoza Karpát do Východofranskej ríše (Nemecka) (napr. v roku 894 na objednávku moravského panovníka Svätopluka I.) zozadu tlačení kmeňmi Pečenehov, údajne pod vedením Arpáda definitívne prekročili Karpaty a v roku 896 sa usadili niekde na hornom Potisí. Podľa rôznych údajov ich bolo asi 100 000 – 250 000. Odtiaľ znova podnikali početné lúpežné výpravy tentoraz po celej kontinentálnej Európe. Roku 900/901 sa z jednej výpravy už nevrátili k Tise ale usadili sa pri Balatone, čím zároveň definitívne zničili slovanské Blatenské kniežatstvo. O ich ďalších dejinách pozri Uhorsko.

Potomstvo
---------

Jeho deťmi boli pravdepodobne:

* Tarhoš (Tarkaču)
* Üllő (Jeleg)
* Jutaš (Jutoča)
* jedno neznáme dieťa
* Zoltán (Zaltáš / Zlatoň) (jeden čas bol kniežaťom Nitrianska)

Referencie
----------

1. ↑  Árpádovci. In: Encyklopédia Slovenska I, S. 73

  


|  |
| --- |
| Arpád**Arpádovci** |
| Vladárske tituly |
|
| Predchodca**Almoš?** | **knieža**okolo 890? – 907? | Nástupca**Sabolč?** |

Autoritné údaje: * GND: 119343371
* ISNI: 0000000367249153
* LCCN: n81131928
* PIM: PIM42295
* VIAF: 231805748
* WorldCat: lccn-n81131928
Tatra K3R-N
**Tatra K3R-N** (niekedy aj **Tatra K3R.N**) je typ čiastočne nízkopodlažnej električky, ktorý vznikol modernizáciou česko-slovenskej električky Tatra K2.

Dejiny
------

Z dôvodov nedostatočného počtu veľkokapacitných vozidiel sa brniansky dopravný podnik rozhodol zásadne modernizovať svoje električky K2. Prvé vozidlo ev.č. 1065 bolo najskôr predané šumperskej spoločnosti Pars nova, ktorá ho v rokoch 2002 a 2003 prestavala na typ K3R-N. V rokoch 2003 a 2004 bolo vozidlo pomerne dlho skúšané na brnianskej električkovej sieti aj s cestujúcimi. Nevyskytli sa žiadne vážne chyby, tak bola zrekonštruovaná električka odkúpená dopravným podnikom naspäť. Pri tejto príležitosti bola prečíslovaná na ev.č. 1751. Druhé vozidlo ev.č. 1752, pôvodne ev.č. 1115 bolo modernizované v roku 2004.

Od roku 2006 pokračujú dodávky električiek K3R-N kompletnými novostavbami (výrobcom je tiež *Pars*). S vyradenými vozňami, od ktorých dostanú technický preukaz, nemajú fyzicky vôbec nič spoločné. Aj tak sú z rôznych dôvodov evidované ako modernizované pôvodné električky K2.

Modernizácia
------------

K3R-N je osemnápravová trojčlánková električka, ktorá vznikla vložením nového stredného nízkopodlažného článku medzi pôvodné články električky K2 (pôvodné dve brnianske vozidlá) alebo ako úplná novostavba (ostatné). Boli nainštalované nové čelá známe napríklad z typu Tatra T3R alebo Tatra K2R podľa návrhu Patrika Kotasa. Dosadená bola nová hospodárnejšia elektrická výbava TV Progress od spoločnosti Cegelec. Modernizovaný bol aj interiér a stanovisko vodiča. Novým prvkom je stredný nízkopodlažný článok s výsuvnou nájazdovou plošinou.

Technické parametre
-------------------

* Dĺžka (bez spriahadiel): 28,25 m
* Šírka: 2,5 m
* Výška: 3,48 m
* Miesta celkom: 144 (4 osoby na m²)
	+ na sedenie: 54
	+ na státie: 90 (4 osoby na m²)
* Max. rýchlosť: 65 km/h

Prevádzka
---------

Modernizácie na typ K3R-N prebiehali v rokoch 2002 – 2004.

Nové vozidlá sú vyrábané od roku 2006.

* Brno
	+ modernizované 2 vozne
	+ prvý vozeň z dodávky novostavieb už jazdí v Brne v skúšobnej prevádzke (2006)

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra K3R-N**

| * z
* d
* u
Rekonštrukcie a modernizácie električiek Tatra |
| --- |
| Modernizácie vozov T2 | T2R |
| Rekonštrukcie a modernizácie vozov T3 | T3AS • T3G • T3M • T3M.3 • T3Mod • T3R • T3R.E • T3R.EV • T3R.P • T3R.PLF • T3R.SLF • T3R.PV • T3S • K3R-NT • KT3 • 01 T • 02 T • Vario LF • T3 Coupé |
| Modernizácie vozov K2 | K2G • K2P • K2R • K2R.03-P • K2S • K2T • K3R-N • Satra II • Satra III • Vario LF2 |
| Modernizácie vozov KT4 | KTNF6 • KTNF8 |
| Modernizácie vozov KT8D5 | KT8D5R.N1 • KT8D5R.N2 • KT8D5R.N2P |
| Modernizácie vozov RT6N1 | RT6N2 • RT6 MF06 AC |
**Vario LF2/2 IN** je článková čiastočne nízkopodlažná električka vyrábaná od roku 2013 českou Alianciou TW Team, teda združením firiem Pragoimex, Krnovské opravny a strojírny a VKV Praha.

Konštrukcia
-----------

Ide o obojsmerný dvojčlánkový motorový električkový vozeň, ktorý je konštrukčne odvodený z modelu Vario LF2 plus, z ktorého bola prevzatá celá spodná časť vozidla (podvozky, kĺb a kaskádovité usporiadanie interiéru). Ako obojsmerná električka disponuje predsuvnými dverami na oboch stranách vozňovej skrine, na jednej strane každého článku sa nachádzajú vždy jedny jednokrídlové dvere u kabíny vodiča a jedny dvojkrídlové dvere vedúce do nízkopodlažného priestoru. Vozeň je usadený na troch podvozkoch s tromi dvojicami asynchrónnych motorov, elektrickú výzbroj dodala Škoda Electric. Oproti ostatným vozňom rady Vario nemá tento model predné a zadné čelo navrhnuté architektom Pelikánom, ale s menšími úpravami boi použité čelá štúdia PO architekti pre električku EVO2.

Dodávky
-------

|  | Mesto | Typ | Roky dodávok | Počet vozňov | Evidenčné číslapri dodaní | Poznámky |
| --- | --- | --- | --- | --- | --- | --- |
|  | Plzeň | Vario LF2/2 IN | 2013 – 2014 | 4 | 361 – 363, 366 |  |

Referencie
----------

1. ↑  HINČICA, Libor, Jan Šlehofer První tramvaj VarioLF2/2 IN v Plzni. *Československý dopravák*, 2013, čís. 4, s. 8 – 10.
2. ↑   *PMDP - vozový park typ: VarioLF2/2IN* [online]. Seznam-autobusu.cz, [cit. 2014-04-23]. Dostupné online.

Zdroj
-----

*Tento článok je čiastočný alebo úplný preklad článku VarioLF2/2 IN na českej Wikipédii.*

| * z
* d
* u
Električky vyrábané Alianciou TW Team (KOS Krnov, Pragoimex, VKV Praha) |
| --- |
| Vysokopodlažné | T3R.EV • T3R.PV |
| Čiastočne nízkopodlažné | T3R.PLF • T3R.SLF • Vario LF • Vario LF plus • Vario LF plus/o • Vario LF2 • Vario LF2 plus • Vario LF2/2 IN • Vario LF3 • Vario LF3/2 |
| Plne nízkopodlažné | EVO1 • EVO1/o • EVO2 |
| Vlečné vozy | VV60LF |
Vario LF3 v Ostrave
**Vario LF3** je typ českej nízkopodlažnej električky. Bol vyvinutý spoločne firmami *Pragoimex, a. s.*, *Krnovské opravny a strojírny, a. s.* (KOS) a *VKV Praha, s. r. o.*, ktoré ho vyrábajú v spolupráci s Dopravným podnikom Ostrava.

Konštrukcia
-----------

Nároky na množstvo prepravených osôb v električkách sa každý rok zvyšujú. Preto vzrástla potreba veľkokapacitných vozidiel, ako napríklad Tatra KT8D5, ktoré sa v súčasnosti úspešne modernizujú. Súčasne je potrebné ich počet zvyšovať, čo pri KT8D5 nie je možné. Niektoré dopravné podniky sa rozhodli rekonštruovať staršie električky na veľkokapacitné trojčlánkové (Brno – Tatra K3R-N, Plzeň – Tatra K3R-NT). Druhú možnosť, dodávku nových vozidiel, využila Ostrava v podobe električky Vario LF3.

Ide o jednosmerný osemnápravový motorový električkový vozeň, pozostávajúci z troch článkov, ktoré sú spojené kĺbmi a harmonikou. V pravej bočnici sa nachádza pätoro dverí. V každom článku sa nachádza nízkopodlažná časť. Podiel nízkej podlahy 350 mm na temenom koľajnice dosahuje 50 percent z celkovej plochy. Vysokopodlažné časti 860 mm nad TK sa vyskytujú v prvej tretine prvého článku, tretej tretine posledného článku a v oboch kĺboch nad podvozkami.

Vario LF3 je vybavené asynchrónnou elektrickou výbavou TV Europulse, odpruženými podvozkami Komfort a polopantografom. Dizajn čiel navrhol Ing. arch. Pelikán. Jeden striedač je určený pre jeden podvozok. Na riadenie a diagnostiku elektrickej výbavy sa používa mikroprocesorový distribuovaný riadiaci systém CECOMM. Výbava je umiestnená na streche vozidla.

Technické parametre
-------------------

* Rozchod koľají: 1 435 mm
* Dĺžka (bez spriahadiel): 30,1 m
* Šírka: 2,5 m
* Výška: 3,085 m
* Hmotnosť prázdneho vozňa: 38 t
* Maximálna hmotnosť na nápravu: 7 630 kg
* Miesta celkom: 229
	+ na sedenie: 61
	+ na státie: 168
* Počet miest pre invalidné vozíky/detské kočíky: 2/2
* Maximálna obsaditeľnosť (pri 8 os/m²): 329
* Max. rýchlosť: 65 km/h
* Inštalovaný trakčný výkon: 720 kW
* Maximálne zrýchlenie prázdneho vozdidla: 1,8 m/s
* Min. polomer prechádzaných oblúkov: R 18 m
* Podiel nízkej podlahy: 50%
* Počet trakčných podvozkov: 4
* Počet bežných podvozkov: 0

Prevádzka
---------

| Mesto | Typ | Roky dodávok | Počet vozňov | Evidenčné čísla | Poznámka | Zdroj |
| --- | --- | --- | --- | --- | --- | --- |
| Ostrava | Vario LF3 | 2006 – 2007 | 2 | 1601, 1602 |  |  |

Referencie
----------

1. ↑   *DP Ostrava: tramvaje Pragoimex VarioLF3 | seznam-autobusu.cz* [online]. seznam-autobusu.cz, [cit. 2018-07-12]. Dostupné online. (po česky)

Externé odkazy
--------------

* VarioLF3 na stránke výrobcu

| * z
* d
* u
Električky vyrábané Alianciou TW Team (KOS Krnov, Pragoimex, VKV Praha) |
| --- |
| Vysokopodlažné | T3R.EV • T3R.PV |
| Čiastočne nízkopodlažné | T3R.PLF • T3R.SLF • Vario LF • Vario LF plus • Vario LF plus/o • Vario LF2 • Vario LF2 plus • Vario LF2/2 IN • Vario LF3 • Vario LF3/2 |
| Plne nízkopodlažné | EVO1 • EVO1/o • EVO2 |
| Vlečné vozy | VV60LF |
**Škoda 26T** (pôvodne označená 25T) je električka vyrábaná pre maďarské mesto Miškovec spoločnosťou Škoda Transportation.

Konštrukcia
-----------

Konštrukčne vychádza z typu 14T pre Prahu, od ktorej sa odlišuje aj designom od mladoboleslavskej konštrukčnej a dizajnovej kancelárie Aufeer Design. Ide o 100 % nízkopodlažnú päťčlánkovú obojsmernú električku s tromi dvojnápravovými podvozkami, z ktorých dva krajné sú hnacie. Dvere sú umiestnené v oboch bočniciach vozidla, na jednej strane električky sa vždy nachádza šesť dverí, z ktorých krajné sú jednokrídlové. Celková prepravná kapacita plne klimatizovaného vozňa je cez 300 cestujúcich, cena za jednu električku je vyše 2 milióny eur.

Koncepcie električky umožňuje variabilitu, takže je možné vyrobiť rôzne vozne sa tromi až siedmimi článkami (v dĺžkach 18 – 50 m), pričom aj samotné články môžu byť rôzne dlhé. Na prianie zákazníka je možné trojčlánkovú električku vyrobiť aj so všetkými (šiestimi) hnacími podvozkami.

Z vozňa 26T je odvodený typ Škoda 28T, ktorý bude Škoda Transportation dodávať do turecké Konyi a model Škoda 30T pre Bratislavu.

Dodávky električiek
-------------------

Vývoj typu 26T prebiehal od jesene roku 2010, v júli 2012 bola začatá výroba prvého prototypu, prvé dva vozne sú už do Miškovca dodané, zvyšok z celkom 31 objednaných električiek 26T ich má nasledovať do februára 2015.

Prvý prototyp vozňa s typovým označením Škoda 26THU3 bol dokončený vo februári 2013. Dňa 12. mája 2013 bol v ranných hodinách zložený v plzenskej vozovni Slovany, odkiaľ vychádzal na skúšobné jazdy bez cestujúcich po plzenskej sieti s evidenčným číslom 118, ktoré nadviazalo na radu skúšaných vozňov, ktoré však neboli majetkom Plzenských mestských dopravných podnikov. Testovacie jazdy skončili 7. júla, potom sa vozeň vrátil k výrobcovi, odkiaľ bola po menších úpravách prevezená do Miškovca, kde dostala číslo 600. Ako prvý bol však 2. júla 2013 do Maďarska dodaný druhý prototyp (dokončený v júni 2013), v Miškovci označený číslom 601. V priebehu jesene nasledovali v Miškovci skúšky, vozne boli schválené do prevádzky a 20. januára 2014 bola jedna z električiek prvýkrát vypravená do bežnej prevádzky s cestujúcimi.

Externé odkazy
--------------

* Škoda 26 T na stránke výrobcu

Zdroj
-----

*Tento článok je čiastočný alebo úplný preklad článku Škoda 26T na českej Wikipédii.*

| * z
* d
* u
Električky vyrábané spoločnosťou Škoda Holding |
| --- |
| Elektra | 
* 06 T (Cagliari)
* 10 T (USA)
* 13 T (Brno)
* 14 T (Praha)
* 16 T (Vroclav)
* 19 T (Vroclav)

 |
| ForCity | 

|  |  |
| --- | --- |
| Classic | 
* 18 T (Eskišehir)
* 26 T (Miskolc)
* 28 T (Konya)
* 35 T (Kamenica)

 |
| Plus | 
* 29 T (Bratislava)
* 30 T (Bratislava)
* 52 T (Praha)

 |
| Alfa | 
* 15 T (Praha, Riga)

 |
| Smart | 
* Artic (Helsinki)
* 36 T (Rhein-Neckar)
* 37 T (Rhein-Neckar)
* 38 T (Rhein-Neckar)
* 39 T (Ostrava)
* 40 T (Plzeň)
* 41 T (Bonn)
* 45 T (Brno)

 |

 |
| *Modernizácie a nezaradené* | 
* 01 T (Plzeň)
* 02 T (Liberec)
* 03 T „Astra"/„Anitra" (Česko)
* 05 T „Vektra" (prototyp)
* 27 T (Čching-tao)

 |
**María la del Barrio**  je mexická telenovela v hlavných úlohách s Thalíou, Fernandom Colungom a Itati Cantoral, ktorú vyrobila a odvysielala Televisa v roku 1995. Bola vysielaná na Univision v Spojených štátoch amerických v roku 1996. V roku 1997 vyhrala cenu za najlepšiu tohoročnú telenovelu. Je to remake telenovely Los Ricos Tambien Lloran v hlavných úlohách s Veronicou Castro, Rogeliom Guerrom a Rocio Banquells.

Dej
---

María Hernández neskôr De La Vega je 15-ročné dievča, ktoré žije na predmestí. Stratila svoju krstnú matku, ktorá pred smrťou poprosila miestneho kňaza, aby nenechal Mariu starať sa samú o seba. Kňaz požiadal jedného z jeho patrónov, aby nechal pracovať Mariu ako slúžku v jej dome. Namiesto toho Don Fernando de la Vega ju priviedol ako jeho chránenkyňu, čo z nej urobilo cieľ nepriateľstva pre jeho ženu Victoriu de la Vega a jej neter Sorayu Montenegro.

María sa zaľúbila do temperamentného, ale opitého a neporiadneho syna pána domu Luisa Fernanda de la Vegu a kvôli svojmu záľúbeniu musela bojovať so Sorayou. Keď sa Luis Fernando a Maria konečne zosobášili, našiel Mariu v nevinnou objatí s jeho bratom Vladimirom a vybuchol, lebo žiarlivosť mu zaslepila oči. Neveril, že Mariino dieťa je jeho, a tak keď sa narodilo, María ho darovala počas dočasného záchvatu šialenstva. Luis Fernando ju zachránil pred blázincom a adoptoval pre ňu iné dieťa, ale ona nikdy nestratila nádej, že raz svojho strateného syna nájde.

Ocenenia
--------

* TVyNovelas Award 1997 – *Najlepšia telenovela roka*

Fakty
-----

* Telenovela bola natočená v Las Lomas de Chapultepec v Mexiku.
* V roku 1997 sa *María la del Barrio* predala do 45 krajín na celom svete vrátane Blízkeho východu.

Hlavné úlohy
------------

* Thalía ako María Hernandez de De La Vega
* Fernando Colunga ako Luis Fernando De La Vega
* Itati Cantoral ako Soraya Montenegro De la Vega Montalban
* Ricardo Blume ako Don Fernando De la Vega
* Iran Eory ako Victoria De la Vega
* Ludwika Paleta ako María de los Angeles „Tita" De la Vega Hernandez
* Osvaldo Benavides ako Fernando „Nandito" De la Vega Hernandez

Vedľajšie úlohy
---------------

* Hector Soberon - Vladimir
* Ana Patricia Rojo - Penelopa
* Rene Munoz - „El Veracruz"
* Roberto Blandon - Papacito
* Emilia Carranza - Raymunda
* Meche Barba - Lupe
* Silvia Caos - Calista
* Aurora Molina - Casilda
* Frances Ondiviella - Cecilia
* Ariel Lopez Padilla - Daniel
* Pituka de Foronda - Senora Caro
* Tito Guizar - Padre Honorio
* Carmen Salinas - Agripina
* Antonio Medellin - Doctor Carreras
* Ninon Sevilla - Caridad
* Jessica Jurado - Veronica
* Lilia Machel - Matilde
**Zachariašov chválospev** alebo aj **Benediktus** je druhým chválospevom v Evanjeliu podľa Lukáša (Lk 1, 68-79). Predniesol ho v prorockom duchu Zachariáš - otec sv. Jána Krstiteľa, po tom, čo sa mu rozviazal jazyk. Onemel totiž, počas prinášania kadidlovej obety v Jeruzalemskom chráme, kedy sa mu zjavil archanjel Gabriel a zvestoval mu, že sa mu z neplodnej manželky v pokročilom veku narodí syn, ktorý bude "prorokom Najvyššieho" - Božieho Syna Ježiša. Zachariáš sa zdráhal uveriť anjelovym slovám, preto na dôkaz onemel.

Znenie chválospevu
------------------

*Nech je zvelebený Pán, Boh Izraela,*

*lebo navštívil a vykúpil svoj ľud.*

*A vzbudil nám mocného Spasiteľa,*

*z rodu Dávida - svojho služobníka.*

*Ako odpradávna hovoril, ústami svojich svätých prorokov,*

*že nás oslobodí od našich nepriateľov*

*a z rúk všetkých, čo nás nenávidia.*

*Preukázal milosrdenstvo našim otcom*

*a pamätá na svoju svätú zmluvu,*

*na prísahu, ktorou sa zaviazal nášmu otcovi Abrahámovi,*

*že nás vyslobodí z rúk nepriateľov,*

*aby sme mu bez strachu slúžili,*

*vo svätosti a spravodlivosti pred jeho tvárou,*

*po všetky dni nášho života.*

  

*A ty, chlapček, budeš sa volať prorokom Najvyššieho,*

*pôjdeš pred Tvárou Pána, pripravíš mu cestu*

*a poučíš jeho ľud o spáse,*

*že mu náš Boh z hĺbky svojho milosrdenstva odpustí hriechy.*

*Tak nás Vychádzajúci z výsosti navštívi*

*a zažiari tým, čo sedia vo tme a v tôni smrti,*

*a naše kroky upriami na cestu pokoja.*

Modlitba
--------

Katolícka Cirkev používa tento chválospev ako modlitbu, ktorá je súčasťou liturgie hodín - breviára

Referencie
----------

1. ↑  Hudba a spev v Biblii | - Musicologica.eu
2. ↑  Katechezy, horcicnezrnko.sk
3. ↑  Benediktus, slovensky - KBS, lh.kbs.sk

Iné projekty
------------

Commons
* Spolupracuj na Commons Commons ponúka multimediálne súbory na tému **Zachariášov chválospev**

Pozri aj
--------

* Simeonov chválospev
* Máriín chválospev - Magnificat
**Pablo Rago**, celým menom *Pablo Adrián Ragonese* (\* 24. september 1972, Buenos Aires, Argentína) je argentínsky herec a moderátor.

Svoju hereckú kariéru začal už v detstve na prelome 70. a 80. rokov. V roku 1985 si zahral vo filme *La historia oficial*, ktorý získal Oscara v kategórii najlepší cudzojazyčný film. V druhej polovici 80. rokov dostal prvé veľké televízne úlohy, dva roky hral v seriáli *Clave de sol*. V 90. rokoch hral hlavné úlohy v telenovelách *Amigos son los amigos*, *Inconquistable corazón* a *Por siempre mujercitas* a objavil sa aj v seriáli *Alta comedia*. Po roku 2000 hral v seriáloch *Primicias*, *Los buscas de siempre*, *Žena na úteku* a *Mosca & Smith*. V roku 2009 si zahral jednu z hlavných úloh v oscarovom filme *El secreto de sus ojos*. V nasledujúcom desaťročí sa objavil v televíznych seriáloch *Noche y día* a *Cien días para enamorarse* a natočil filmy *Papeles en el viento*, *Kryptonita* a *Los padecientes*.

Pablo bol sedem rokov vo vzťahu s uruguajskou herečkou Maríou Carámbula, s ktorou má syna Vita.

Iné projekty
------------

Commons
* Spolupracuj na Commons Commons ponúka multimediálne súbory na tému **Pablo Rago**

Referencie
----------

1. ↑  El argentino que estuvo en las dos películas ganadoras de Oscar, *Infobae*, 2010-03-08

Externé odkazy
--------------

* Pablo Rago v Česko-Slovenskej filmovej databáze
* Pablo Rago v Internet Movie Database (po anglicky)

Autoritné údaje: * BnF: 162567311
* GND: 1082101265
* ISNI: 0000000381810445
* LCCN: no2006119962
* VIAF: 261688727
* WorldCat: lccn-no2006119962
Hľadanie hviezdy Spika
**Spika** (Spica, α Vir/α Virginis/Alfa Virginis) je najjasnejšia hviezda v súhvezdí Panna a jedna z najjasnejších hviezd na nočnej oblohe. 

Táto mimoriadne horúca a žiarivá hviezda je šestnásta najjasnejšia hviezda oblohy. Jej názov znamená „klas". Pochádza z čias, keď heliaktický západ tejto hviezdy znamenal začiatok žatvy. Dnes v dôsledku precesie zapadá toto súhvezdie asi o mesiac skôr. Spika tvorí jeden z vrcholov asterizmu Jarný trojuholník spolu s hviezdami Regulus a Arktúr. S hviezdami Denebola, Arktúr a Cor Caroli tvorí zase iný asterizmus zvaný Diamant Panny. Táto nápadná skupina hviezd vytvára svojím tvarom diamant a slúži na ľahšiu orientáciu na jarnej oblohe. V starých vyobrazeniach súhvezdia Panny býva Spika zobrazovaná ako klas v jej ruke. Ak si súhvezdie predstavíme radšej ako bežiacu postavičku, potom sa Spika nachádza v jej päte. 

Spika je zákrytová premenná hviezda. Pri zákryte jej jasnosť klesne o 0,1 mag. Perióda je 4,01 dňa. Hlavná zložka je tiež premenná hviezda, konkrétne pulzujúca premenná typu beta Cephei.

Zdroj
-----

* PLAUCHOVÁ, Jana. *Súhvezdia od Andromedy po Žirafu*. Redakcia Eduard Koči; ilustrácie Peter Zimnikoval; Beata Zimnikovalová, Michal Mojžiš, Tibor Krátky. prvé vyd. Hurbanovo : Slovenská ústredná hvezdáreň Hurbanovo, 2023. 592 s. ISBN 978-80-89998-357. Kapitola Panna, s. 117.

Iné projekty
------------


|  |  |
| --- | --- |
| Portal | Astronomický portálHviezdny portál |

Commons
* Spolupracuj na Commons Commons ponúka multimediálne súbory na tému **Spika**
***Saw: Hra o prežitie*** (angl. Saw) je film USA z roku 2004. Saw je prvá časť krimi-hororovej filmovej série s názvom Saw: Hra o život. Film režíroval James Wan, scenár napísal Wan a Leigh Wannel. Príbeh opisuje osudy dvoch mužov, ktorí boli unesení a uväznení v starej priemyselnej kúpeľni spolu s inštrukciami ako sa odtiaľ dostať. Medzitým polícia vyšetruje a pokúša sa zatknúť kriminálnika zodpovedného za tieto udalosti, muža známeho ako Skladačkový vrah alebo jednoducho Skladačka.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

V starej priemyselnej kúpeľni sa prebudia dvaja muži, pripútanými členkami reťazami o potrubie na opačných stranách. Fotograf Adam Faulkner a Dr. Lawrence Gordon. Medzi nimi leží telo muža držiace revolver v jednej a kazetový prehrávač v druhej ruke. Lawrence a Adam nachádzajú pri sebe kazety s nápisom „Pusť si ma". Adam sa z nahrávky dozvedá, že jeho úlohou je dostať sa z kúpeľne živý, zatiaľ čo Dr. Gordon má za úlohu zabiť Adama, inak jeho žena a dcéra zomrú a táto kúpeľňa sa stane jeho hrobkou. Adam nájde dve rámové pílky na kov. Obaja sa snažia odpíliť reťaze, ale neúspešne. Adam hodí svoju do zrkadla, zatiaľ čo Lawrence si uvedomí, že tieto píly nedostali, aby si odpílili reťaze, ale aby si prepílili nohy. Lawrence si tak uvedomí, že ten, kto ich tu drží je Skladačkový vrah, pomenovaný políciou a médiami kvôli jeho praktizovaniu vyrezávania kúsku kože obetí v tvare skladačky (puzzle), čo Lawrence komentuje ako nie celkom presný výraz, pretože technicky vzaté - vrahom nie je - pretože nikdy nikoho nezabil. Chce, aby jeho obete prežili jeho „hry" a začali si vážiť svoj život.

 Opis zápletky alebo rozuzlenia príbehu sa tu končí.

Obsadenie
---------

* Cary Elwes ako Lawrence Gordon, lekár. Má manželku Alison a dcéru Dianu, ale svoju manželku podvádza so svojou zdravotnou sestričkou.
* Leigh Whannell ako Adam, voayer, ktorý pracuje pre detektíva Tappu.
* Danny Glover ako detektív Tapp, detektív vyšetrujúci prípad Skladačkový vrah.
* Michael Emerson ako Zep Hindle, zdravotník v Lawrenceovej nemocnici.
* Monica Potter ako Alison Gordonová, manželka Lawrencea Gordona.
* Makenzie Vega ako Diana Gordonová, dcéra Lawrencea Gordona.
* Ken Leung ako detektív Sing, partner detektíva Tappu.
* Tobin Bell ako John, pacient Lawrencea Gordona. Na konci filmu sa ukáže, že je to Skladačkový vrah.
* Shawnee Smith ako Amanda, jediná preživšia obeť Skladačkového vraha.
* Dina Meyer ako obhliadajúca detektívka, detektívka obhliadajúca miesta činu.
* Benito Martinez ako Brett, advokát Lawrencea Gordona.
* Mike Buttlers ako Paul, obeť Skladačkového vraha.
* Alexandra Chun ako sestrička, zdravotná sestrička a milenka Lawrencea Gordona.
* Paul Gutrecht ako Mark, obeť Skladačkového vraha.
* Ned Bellamy ako Jeff, obeť Skladačkového vraha.
* Oren Koules ako drogový díler, díler, pracujúci pre Amandu Youngovú.
* Avner Garbi ako otec, otec Alison Gordonovej.

Pozri aj
--------

* Saw 2
* Saw 3
* Saw IV
* Saw V
* Saw VI
* Saw 3D
* Špirála:Saw pokračuje

Externé odkazy
--------------

* Saw na imdb.com
* oficiálna stránka série Saw
Skoré odpoludnie v nórskom meste Tromsø 14. decembra, v období miestnej polárnej noci.
Začiatok polárnej noci na severnom póle. Slnko sa dostáva presne na obzor a opisuje kružnicu po obzore. Vďaka obehu Zeme okolo Slnka bude Slnko postupne veľmi pomaly klesať a na póle nastane dlho trvajúci súmrak.
**Polárna noc** je obdobie, kedy Slnko nevychádza nad obzor (horizont) viac ako 24 hodín. Nastáva vo vnútri polárnych kruhov. Na obidvoch polárnych kružniciach nastane polárna noc len raz do roka a trvá presne 24 hodín. Čím viac sa pozorovateľ blíži od polárnych kružníc k pólom, tým je trvanie polárnej noci dlhšie. Na geografických póloch trvá polárna noc neprestajne 6 mesiacov a rovnako dlho potom trvá aj polárny deň. 

Názov polárna noc môže byť zavádzajúci, pretože naznačuje úplnú tmu. V skutočnosti sa ale Slnko tak približuje k horizontu, hoci nad horizont nevystúpi, že nastane súmrak a obloha nadobúda svetlejší odtieň. V blízkosti polárnej kružnice je toľko svetla, že viditeľnosť sa približuje viditeľnosti v čase skutočného dňa, kedy je Slnko nad obzorom.

Príčina vzniku
--------------

Za vznik polárneho dňa aj noci môže sklon zemskej osi. Zemská os zviera s kolmicou na ekliptiku uhol približne 23,5°. Keďže Zem je guľatá, v čase, keď Slnko osvetľuje kolmo najjužnejšiu rovnobežku, ktorú osvetliť dokáže – obratník Kozorožca – najsevernejšia rovnobežka, na ktorú ešte dokáže Slnko dosvietiť, sa nachádza o 90° severnejšie. Je to rovnobežka 66,5°. Táto rovnobežka sa nazýva severná polárna kružnica. Dátum, v ktorom na nej nevyjde Slnko nad obzor, je väčšinou 21. december – deň zimného slnovratu. Slnko, samozrejme, v ten deň nevyjde ani nikde inde vo vyšších zemepisných šírkach, až po pól. 

V deň letného slnovratu, 21. júna je to opačne a polárna noc nastane od južnej polárnej kružnice vyššie. Medzi polárnou kružnicou a pólmi nastáva obdobie niekoľkých dní, kedy je polárna noc, potom nasleduje niekoľko dní obsahujúcich východy aj západy Slnka a napokon niekoľko dní, kedy Slnko nezapadne pod obzor – polárnych dní. Čím bližšie sa určité miesto nachádza k pólu, tým viac je na ňom v priebehu roka polárnych dní a polárnych nocí. Na severnom póle začína polárna noc okolo 23. septembra a končí okolo 21. marca. Na južnom póle je to opačne.

Pozri aj
--------

* polárny deň
* letný slnovrat
* zimný slnovrat
* rovnodennosť
* noc
* súmrak

Iné projekty
------------


|  |  |
| --- | --- |
| Portal | Astronomický portál |

Commons
* Spolupracuj na Commons Commons ponúka multimediálne súbory na tému **Polárna noc**
**Blur** je anglická rocková skupina, ktorá bola založená v meste Colchester. Jej členmi sú spevák/klávesista Damon Albarn, gitarista/spevák Graham Coxon, basgitarista Alex James a bubeník Dave Rowntree. Ich debutový album *Leisure* (1991) v sebe spájal prvky žánrov Madchester a shoegazing. Neskôr po štýlových zmenách začala skupina tvoriť hudbu pod vplyvom interpretov ako the Kinks, The Beatles a XTC. V roku 1995 bola ich najväčším rivalom skupina Oasis, kedy sa táto rivalita nazývala "Battle of Britpop".

Nahrávanie ich albumu *Blur* (1997) ukázalo vplyvy štýlu lo-fi amerických indie rockových skupín. V USA sa stali album aj singel „Song 2" veľmi úspešnými. Ich ďalší album *13* (1999) opäť ukázal experimentovanie s elektronickou hudbou a gospelom, pričom texty skladieb boli osobnejšieho charakteru. Siedmy štúdiový album s názvom *Think Tank* (2003) obsahoval prvky elektronickej hudby a len minimálnu gitarovú tvorbu, pričom v tomto albume spevák Damon Albarn použil prvky hip-hopu a africkej hudby.

V roku 2012 vyhrala skupina cenu Brit Award v kategórii Outstanding Contribution to Music. Ich najnovší album *The Magic Whip* vydala skupina v roku 2015. Dodnes predala skupina Blur viac ako 15 miliónov nahrávok po celom svete.

Členovia
--------

* Damon Albarn - spev, klávesy, elektrická gitara
* Graham Coxon - spev, gitara
* Alex James - basová gitara, gitara
* Dave Rowntree - bicie

Diskografia
-----------

*Bližšie informácie v hlavnom článku: Diskografia skupiny Blur*
* *Leisure* (1991)
* *Modern Life Is Rubbish* (1993)
* *Parklife* (1994)
* *The Great Escape* (1995)
* *Blur* (1997)
* *13* (1999)
* *Think Tank* (2003)
* *The Magic Whip* (2015)
* *The Ballad of Darren* (2023)

Referencie
----------

1. ↑  Andy Bennett, Jon Stratton (2010). "Britpop and the English Music Tradition". p. 1. Ashgate Publishing, Ltd
2. ↑  KREPS, Daniel. *Blur Announce 'The Magic Whip,' First New Album in 12 Years* [online]. Rolling Stone, 2015-02-19, [cit. 2015-02-19]. Dostupné online. (anglicky)
3. ↑   *Blur Album Sales* [online]. [Cit. 2018-04-07]. Dostupné online. Archivované 2019-09-15 z originálu.

Zdroj
-----

*Tento článok je čiastočný alebo úplný preklad článku Blur (band) na anglickej Wikipédii.*
**(1259) Ógyalla** je planétka, ktorú objavil Karl Reinmuth v skorých ranných hodinách dňa 29. januára 1933 na nemeckom observatóriu Heidelberg-Königstuhl. Je pomenovaná podľa observatória v dnešnom Hurbanove.

Okolnosti objavu
----------------

Planétka sa v čase objavu nachádzala v centrálnej časti súhvezdia Rak (*Cancer*), asi 3,8° severovýchodne od hviezdy {\displaystyle \delta } Cnc (+3,9 mag). Mala zdanlivú fotografickú jasnosť +13,5 mag a bola 19. planétkou objavenou v druhej polovici januára 1933. Svedčí o tom aj jej predbežné označenie **1933 BT**, ktoré dostala krátko po objave.

V objavovej opozícii bola planétka z Heidelbergu pozorovaná v piatich nociach (v každej bola získaná len jedna pozícia), pričom posledné pozorovanie bolo vykonané večer 20. apríla 1933. Ďalšie pozorovania boli získané až v rokoch 1944 (večer 23. februára, 1 pozícia) a 1955 (večer 29. januára, 1 pozícia). Planétka bola v Heidelbergu pozorovaná už v roku 1928 – vtedy sa však pravdepodobne krátko po objave stratila.

Dráha
-----

Planétka obieha okolo Slnka v strednej vzdialenosti 463 mil. km po mierne excentrickej dráhe s dobou obehu 5,45 roku (1990 dní). K Zemi sa približuje na minimálnu vzdialenosť 249 mil. kilometrov a jej veľkosť je odhadovaná na 25 km.

Pomenovanie
-----------

Planétka je pomenovaná po seizmologickom, meteorologickom a astronomickom observatóriu v dnešnom **Hurbanove**.

Zaujímavosť
-----------

Na jar roku 1928 bola planétka pozorovaná počas 3 nocí – po prvom objave (ráno 23. februára) dostala označenie 1928 DJ1 a po ďalšom nezávislom objave (večer 19. marca) označenie 1928 FO. Pod týmto označením bola
pozorovaná aj večer 24. marca 1928.

Pozri aj
--------

* Zoznam planétok 1251 – 1500

Iné projekty
------------

Commons
* Spolupracuj na Commons Commons ponúka multimediálne súbory na tému **1259 Ógyalla**

Externé odkazy
--------------

* 1259 Ógyalla – vlastnosti a orbitálny diagram v JPL Small-Body Database NASA (po anglicky)
* 1259 Ógyalla – orbitálne vlastnosti a pozorovania na webe Minor Planet Center (po anglicky)
* 1259 Ógyalla – orbitálne vlastnosti na astronomickom serveri Pedagogickej fakulty ZČU v Plzni (po česky)
* 1259 Ógyalla – poloha na hviezdnej mape na webe Heavens-Above

  

*… | 1258 Sicilia | **1259 Ógyalla** | 1260 Walhalla | …*
**Nikola Dudášová** (\* 17. marec 1995, Banská Bystrica) je slovenská basketbalistka, hrávajúca na pozícii rozohrávačky. V súčasnosti hrá Dudášová za tím 1 KS Ślęza Wrocław v poľskej extralige a za slovenskú reprezentáciu. S tímom MBK Ružomberok je víťazkou Basketbalovej extraligy žien v sezóne 2019/2020.

Životopis
---------

Nikola Dudášová sa narodila v roku 1995 v Banskej Bystrici. Navštevovala Športové gymnázium Banská Bystrica. Študovala fyzioterapiu na Inštitúte fyzioterapie, balneológie a liečebnej rehabilitácie Univerzity sv. Cyrila a Metoda v Piešťanoch.

### Hráčska kariéra

#### Piešťanské Čajky (2012 – 2018)

Nikola Dudášová sa stala hneď po vzniku nového extraligového klubu Piešťanské Čajky jeho kmeňovou hráčkou a pôsobila v ňom šesť sezón. Počas nich získala s klubom dve strieborné a tri bronzové medaily. V štatistikách extraligy je za Čajky k decembru 2020 treťou historicky najlepšou hráčkou klubu, čo sa týka dosiahnutých bodov (1 155 bodov).

#### Brno a Ružomberok (2018 – 2020)

V lete 2018 prestúpila do tímu českej extraligy BK Žabiny Brno. S tímom získala druhé miesto v extraligovej sezóny 2019/2020.

Po konci sezóny 2019/20 sa Dudášová vrátila na Slovensko a nasledujúcu sezónu nastupovala za tím MBK Ružomberok. Ružomberok v sezóne získal double, keď zvíťazil v extralige aj v Slovenskom pohári. Dudášová sa stala najužitočnejšou hráčkou finále Slovenského pohára, v ktorom Ruža zvíťazila nad Piešťanskými Čajkami 67:59.

### Reprezentácia

Dudášová reprezentovala Slovensko na juniorských aj seniorských vrcholných podujatiach. Jej juniorské účasti zahŕňajú Majstrovstvá Európy v basketbale žien do 16 rokov v roku 2010 (priemer 9,3 bodu, 2,1 doskoku a 2,8 asistencie na zápas) či Majstrovstvá Európy v basketbale žien do 20 rokov v roku 2015 (priemer 10,7 bodu, 3,3 doskoku a 1,4 asistencie na zápas).

Bola súčasťou reprezentácie na Majstrovstvách Európy v basketbale žien v roku 2017. Pri priemernom čase strávenom na palubovke 14,9 minúty dosiahla štatistiky 3,2 bodu, 2,0 doskoku a 0,8 asistencie na zápas.

Referencie
----------

1. ↑   slovak-ski.sk, [cit. 2020-12-22]. Dostupné online. [nefunkčný odkaz]
2. ↑   *Dudášová Nikola - Ženská basketbalová extraliga SR* [online]. exz.sk, [cit. 2020-12-22]. Dostupné online.
3. ↑  TASR, tasr.sk, TERAZ, Teraz.sk. *Basketbal-SP: Suja po finálovom triumfe Ružomberka: "Bol to fantastický duel (2)* [online]. tasr.sk, [cit. 2020-12-22]. Dostupné online.
4. ↑   *Nikola Dudasova's profile | 2010 U16 European Championship Women | ARCHIVE.FIBA.COM* [online]. fiba.basketball, [cit. 2020-12-22]. Dostupné online.
5. ↑   *Nikola Dudasova's profile | 2015 U20 European Championship Women* [online]. archive.fiba.com, [cit. 2020-12-22]. Dostupné online.
6. 1 2   *Nikola DUDASOVA* [online]. fiba.basketball, [cit. 2020-12-22]. Dostupné online.
**Eric Patrick Clapton**, CBE (\* 30. marec 1945), prezývaný ako *Slowhand* (*Pomalá ruka*), je jeden z najúspešnejších anglických rockových gitaristov, spevákov a skladateľov 20. a 21. storočia. Je držiteľ ceny Grammy Award, a dosiahol aj to, že bol trikrát uvedený do Rokenrolovej siene slávy (nielen ako osobnosť, ale aj ako člen skupín The Yardbirds a Cream). 

Často ho hudobná kritika aj verejnosť označuje za jedného z najlepších gitaristov. V rebríčku 100 najlepších gitaristov všetkých čias časopisu Rolling Stone sa umiestnil na štvrtom mieste  a v zozname 100 najväčších umelcov všetkých čias má 54. pozíciu.

Aj keď sa Claptonov hudobný štýl sa v priebehu jeho kariéry menil, všeobecne ho považujú za jedného z predstaviteľov interpreta bluesovej hudby. Považujú ho za inovátora v štýle hry na gitare, vrátane blues-rocku (so skupinami John Mayall & the Bluesbreakers a The Yardbirds) či psychedelického rock (so skupinou Cream). Clapton dosiahol úspechy v hudobných rebríčkoch aj v žánroch, ktoré pochádzajú z Delta blues (blues z delty rieky Mississippi) (album *Me and Mr. Johnson* z roku 2004), či popmusic (skladba "Change the World") alebo aj reggae (s coververziou skladby "I Shot the Sheriff" od Boba Marleyho z roku 1974). Slávna je aj skladba "Layla", ktorú nahral so skupinou Derek and the Dominos, či balada "Tears in Heaven" z roku 1992.

Referencie
----------

1. ↑   *Rock & Roll Library - Eric Clapton's Releases* [online]. Rock & Roll Library, [cit. 2009-03-12]. Dostupné online. Archivované 2007-11-22 z originálu.
2. ↑    *"Biography Channel: Eric Clapton"* [online]. [Cit. 2007-02-17]. Dostupné online.
3. ↑   *Eric Clapton* [online]. Rolling Stone. Dostupné online.
4. ↑   *The 100 Greatest Guitarists of All time* [online]. 2004-03-24, [cit. 2007-02-17]. Dostupné online.
5. ↑   *The Immortals: The First Fifty* [online]. Rolling Stone. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Eric Clapton**

Autoritné údaje: * abART: 39131
* BnF: 13892530m
* GND: 119073102
* ISNI: 0000 0003 6855 2322
* LCCN: n84222859
* NK ČR: ola2002145157
* VIAF: 46945873
* WorldCat: lccn-n84222859
**Pakost sibírsky** (lat. *Geranium sibiricum*) je dvojročná až trváca bylina z čeľade pakostovité (*Geraniaceae*). Jeho prirodzený areál sa rozprestiera od východnej Európy po mierne oblasti Ázie.

Opis
----

Pakost sibírsky je dvojročná až trváca bylina s krátkym a tenkým podzemkom. Byle sú poliehavé alebo vystúpavé, od bázy rozkonárené, na stonkách a listových stopkách dlho a tuho chlpaté, vysoké 30 až 60 cm.

Stonkové listy sú protistojné a dlhostopkaté. Prízemné listy sú v ružici, čoskoro odumierajú. Čepele sú hlboko dlaňovito päťdielne až sedemdielne, horné trojdielne, na báze široko vykrojené, s priemerom 3 až 6 cm. Diely sú klinovité, na báze celistvookrajové, na vrchole s tromi zárezmi až perovito laločné. Prílistky sú kopijovité, dlho končisté, často brvité.

Súkvetie je riedke, jednokveté, kvetné stopky sú dlhé 1 až 3 cm, naspäť odstávajúco chlpaté, pri dozretí sklonené. Bledoružová päťpočetná koruna je pravidelná. Kvetné lupienky sú voľné, obrátene vajcovité, na báze zúžené do krátkeho brvitého nechtíka, na vrchole plytko vykrojené, s tmavšími žilkami, dlhé 5 až 7 mm. Semenník je päťpuzdrový, s jednou čnelkou rozdelenou na päť blizien. Tyčinky sú na báze vajcovito rozšírené a chlpaté. Päťpočetný kalich má lístky voľné, vajcovité, trojžilové, ostité, pri dozretí odstávajúce, dlhé 6 až 7 mm.

Zobákovité plody sú hladké, krátko žliazkato chlpaté, nevráskavé, dlhé do 20 mm. Po dozretí sa rozpadávajú na päť na vrchole spojených plôdikov. Semená sú jemne sieťkované.

Rozšírenie
----------

Západný areál prirodzeného výskytu pakosta sibírskeho začína v Európe od Bulharska cez Ukrajinu a pobaltské štáty a ďalej sa rozprestiera na východ až po Kamčatku a Čukotku a na juhu po Mongolsko a Čínu.

V Európe je zavlečený od Francúzska, cez Taliansko po Poľsko a Nórsko a tiež v Spojených Štátoch.

Na Slovensku je taktiež považovaný za nepôvodný druh. Jeho výskyt bol zaznamenaný v okolí Bratislavy, Levoče a Humenného.

Ekológia
--------

Pakost sibírsky rastie pri cestách, na brehoch riek a v pobrežných krovinách. Obľubuje vlhké, výživné, vápenaté pôdy. Kvitne od júla do augusta.

Galéria
-------

* Celkový habitat. Celkový habitat.
* Detail kvetu. Detail kvetu.
* Detail dozretého plodu s plôdikmi. Detail dozretého plodu s plôdikmi.

Referencie
----------

1. 1 2  Sp. Pl.: 683 (1753)
2. 1 2 3 4 5 6   *Geranium sibiricum L.* [online]. POWO - Plants of the World Online, Kew, [cit. 2024-02-11]. Dostupné online. (po anglicky)
3. ↑  Karol Marhold, František Hindák. *Zoznam nižších a vyšších rastlín Slovenska*. Bratislava : Veda, 1998. ISBN 80-224-0526-4. S. 484.
4. 1 2 3 4 5  Lýdia Bertová et al .. *Flóra Slovenska III*. Bratislava : Veda, vydavateľstvo Slovenskej akadémie vied, Bratislava, 1982. S. 492-494.
5. 1 2 3 4 5 6  Josef Dostál, Martin Červenka. *Veľký kľúč na určovanie vyšších rastlín I.*. prvé. vyd. Bratislava : Slovenské pedagogické nakladateľstvo, 1991. ISBN 80-08-00273-5. S. 590-592.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Pakost sibírsky**
* Spolupracuj na Wikidruhoch Wikidruhy ponúkajú informácie na tému **Pakost sibírsky**
**Mlynský potok** je potok na hornom Šariši, v severnej časti okresov Stropkov a Svidník. Je to pravostranný prítok Chotčianky, meria 8 km a je tokom VI. rádu.

Tečie v severozápadnej časti Laboreckej vrchoviny, pramení na juhozápadnom svahu Rusínova (669,3 m n. m.) v nadmorskej výške približne 595 m n. m. Sprvu tečie juhozápadným smerom údolím, ktorá ohraničuje masív Kozieho hrbku na pravom a masív Jasenčíka na ľavom brehu. Následne sa stáča juhojuhovýchodným smerom, zľava priberá krátky prítok spod Jasenčíka a tečie intravilánom obce Miroľa. V obci priberá pravostranný prítok z oblasti Miroľskej slatiny, pod obcou potom z tej istej strany prítok z V svahu Mäsiarskeho (548,5 m n. m.) a ďalej už preteká územím husto rozbrázdeným výmoľami na pravom brehu. Zľava následne priteká prítok prameniaci J od kóty 636,4 m, nad obcou Pstriná tri krátke prítoky sprava, potom zľava prítoky zo SZ a Z svahu Holého hŕbku (522 m n. m.) a preteká intravilánom spomenutej obce. V obci priberá ďalší krátky prítok sprava a následne aj prítok zo Z svahu Kýčery (518,0 m n. m.) zľava. Na dolnom toku sa na krátkom úseku stáča severojužným smerom, napokon pokračuje k ústiu na juhozápad a severne od obce Staškovce sa v nadmorskej výške cca 277 m n. m. vlieva do Chotčianky.

| * z
* d
* u
Vodné toky v povodí **Chotčianky** |
| --- |
| *Chotčianka* → *Ondava* → *Bodrog* → *Tisa* → *Dunaj* |
| Bíňovec · Brusný potok · Bukovský potok · Bystrá · Bystrica · Driečna · Gribovský potok · Havajský potok · **Chotčianka** · Javorový potok · Kožuchovský potok · Kút · Mlynský potok · Olšavka · Panský potok · Pastorov potok · Petriansky potok · Poliansky potok · Radový potok · Vislavka · Ždiarsky potok |
**Sigma Centauri**|   Poloha hviezdy Kùlóushí |
| Pozorovacie dátaEpocha J2000.0 |
| **Súhvezdie** | Centaurus |
| **Rektascenzia** | 12h 28m 02,38208s |
| **Deklinácia** | -50° 13′ 50,2872″Súradnice: Hviezdna mapa 12h 28m 02s; -50° 13′ 50″ |
| **Zdanlivá magnitúda (V)** | 3,91 |
| Spektrálne charakteristiky |
| **Spektrálny typ** | B3V |
| **U-B farebný index** | -0,805 |
| **B-V farebný index** | -0,202 |
| **R-I farebný index** |  |
| **Typ premennosti** | *Neznámy* |
| Astrometria |
| **Radiálna rýchlosť (Rv)** | +12,8 ± 1,4 km/s |
| **Vlastný pohyb (μ)** |  RA: -32,36 mas/r  Dek.: -12,51 mas/r |
| **Paralaxa (π)** | 7,92 ± 0,18 mas |
| **Vzdialenosť** | 412 ± 9 ly (126 ± 3 pc) |
| Fyzikálne charakteristiky  |
| **Hmotnosť** | 6,8 ± 0,1 *M*☉ |
| **Polomer** | 4,5 *R*☉ |
| **Svietivosť** | 1 101 *L*☉ |
| **Teplota** | 15 744 K |
| **Metalicita** |  |
| **Rotácia** | 169 km/s |
| **Vek** | 25,3 ± 6,3 miliónov rokov |
| Iné označenia |
|  σ Cen, CD-49° 7115, FK5 464, HD 108483, HIP 60823, HR 4743, SAO 223454  |
| Databázové referencie |
| **SIMBAD** | dáta |

**Sigma Centauri** je hviezda v súhvezdí Centaurus. Jej zdanlivá hviezdna veľkosť je 3,91. V roku 2010 bol zistený vizuálny spoločník pri uhlovom oddelení 88,11 ± 0,37 mas pozdĺž pozičného uhla 14,33° ± 2,59° s použitím interferometrie, ale jeho spojenie so Sigma Centauri zostáva neurčité od roku 2013. Vzdialenosť od Sigma Centauri na základe ročného posunu paralaxy 7,92 mas je približne 412 svetelných rokov.

Je to modrobiely trpaslík so spektrálnou klasifikáciou B3V. Je to hviezda bohatá na hélium, najväčší typ chemicky zvláštnej hviezdy. Sigma Centauri má približne 6,8-násobok hmotnosti Slnka a 4,5 násobok polomeru Slnka. Má pomerne vysokú rýchlosť otáčania s predpokladanou rýchlosťou otáčania 169 km/s a ​​je približne 25 miliónov rokov stará. Hviezda vyžaruje 1 101 násobok slnečnej svietivosti z vonkajšej atmosféry pri efektívnej teplote 15 744 K. Je členom zložky slabšej asociácie Škorpión-Centaurus.

Zdroj
-----


|  |  |
| --- | --- |
| Portal | Astronomický portálHviezdny portál |

*Tento článok je čiastočný alebo úplný preklad článku Sigma Centauri na anglickej Wikipédii.*
**Isabela Yolanda Moner** (\* 10. júl 2001, Cleveland, Ohio, USA) profesionálne známa ako **Isabela Merced** je americká herečka a speváčka. 

Detstvo 

Narodila sa ako Isabela Yolanda Moner, v Clevelande v štáte Ohio. jej matka, sa narodila v Lime, v štáte Peru pochádza z Louisiany. Jej rodným jazykom bola španielčina. V roku 2019 si zmenila svoje priezvisko z Moner na Merced na počesť jej babky. 

Kariéra

Mercedová chcela odmalička herečkou, pričom bola inšpirovaná herečkami ako Shirley Temple a Judy Garland. Začínala v miestnom komunitnom divadle už ako šesťročná. Ako desaťročná debutovala na Broadwayi v inscenácii *Evita*, v ktorej spievala v španielčine s Rickym Martinom.

V roku 2014 bola obsadená do hlavnej úlohy v televíznom seriáli *100 Things to Do Before High School*. V roku 2016 hrala vo filme *Ako prežiť strednú*.

V roku 2018 sa pripojila k hereckému obsadeniu ako Josh Brolin, Catherine Keener a Jeffrey Donovan vo filme *Sicario 2: Soldado*. 

V roku 2019 si zahrala vo filme *Dora a stratené zlaté mesto*. V roku 2023 si zahrala vo filme *Madam Web* a v rovnakom roku bude mať premiéru aj film *Votrelec: Romulus*.

Iné projekty
------------

Externé odkazy
--------------

* Isabela Merced v Internet Movie Database (po anglicky)
* Isabela Merced v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Isabela Merced na anglickej Wikipédii.*

Autoritné údaje:
**Bodružalík** je potok v hornom Šariši, v severovýchodnej časti okresu Svidník. Je to ľavostranný prítok Ladomirky s dĺžkou približne 4,5 km.

Bodružalík - pokojná, čistá riečka, kde ešte dnes žijú mnohé vzácne chránené vodné druhy

Prameň
------

Tečie v severozápadnej časti Laboreckej vrchoviny, kde pramení juhovýchodne pod Kozím vrchom (605,2 m n. m.), v nadmorskej výške cca 500 m n. m. na území CHKO Východné Karpaty. V údolí doliny Bodružalíka je súbežne napájaný prítokom z mokrade Košariska.

Opis toku
---------

Najprv tečie na sever cez Bodružal, kde priberá 4 krátke ľavostranné prítoky z dolín s lokálnymi názvami Koprivne, Zegeľníci, Pelepče a Segiňa. Za obcou priberá prítok z Kotolnice a Kuriačnika. V obci Bodružal priberá na pravej strane cca 5,5 km dlhý Príkranský potok (Prikrianku). Sútok je na zemepisnej šírke 49˚21′ 15″ a dĺžke 21˚42′ 26″. Z Čerešne priberá krátky pravostranný prítok, ktorý riečku zásobuje vodou v jarnom období a v čase dažďov. Na okraji obce Krajná Poľana sa zľava vlieva do Ladomirky. Bodružalík je zásobovaný najmä dažďovou vodou a snehom. Najvyššiu hladinu dosahuje v jarných mesiacoch. Je to menej vodnatý tok s pomerne veľkými výkyvmi pretokov počas roka. Voda potoka je veľmi čistá, o čom svedčí aj výskyt raka riečneho.

| * z
* d
* u
Vodné toky v povodí **Ladomirky** |
| --- |
| *Ladomirka* → *Ondava* → *Bodrog* → *Tisa* → *Dunaj* |
| Blichov potok · Bodružalík · Černinec · Dlhonec · Duklianka · Hlboký potok · Hrišov potok · Kamenný potok · Kapišovka · Komárnický potok · Kyjovský potok · Kytkaňa · **Ladomirka** · Levkovec · Licová · Lysý potok · Mazgalica · Porúbsky potok · Príkranský potok · Svidničanka · Šivarná · Timofejka · Vagrinčík · Vápenícky potok · Žabí potok |